
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam norādīt aptuveno naudas līdzekļu apjomu, ko plānots, pārskaitīt uz Tieslietu ministrijas kontu. Vēršam uzmanību, ka 2024.gada 3.ceturksnī kontā bija 1,6 milj. EUR, tas ir 71% no anotācijā norādītās gada dotācijas.
Piedāvātā redakcija
-
	Dagnija Zepa (VK)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotāciju nepieciešams papildināt ar informāciju (tai skaitā laika grafiku) tālākām plānotajām darbībām kapitālsabiedrības pārveidē (tai skatā kreditoru apzināšanas datums, Ministru kabineta lēmums par pārveidi (Publiskas personas kapitāla daļu un kapitālsabiedrību pārvaldības likuma 163. pants), dokumentu iesniegšana Uzņēmumu reģistrā, tai skaitā dokumenti, kas fiksēs finanšu stāvokli u.c. informācija).
Piedāvātā redakcija
-
	Dagnija Zepa (VK)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā norādītais koeficients saistībām pret pašu kapitālu ir 53,6% jeb 54% (nevis 66 %).  Ja mērķis bija norādīt pašu kapitāla īpatsvaru, tad tas ir 65,1%. Lūdzam attiecīgi precizēt anotācijā iekļautos finanšu rādītājus.
 
Piedāvātā redakcija
-
	Dagnija Zepa (VK)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
No anotācijas 4.2. apakšpunkta izriet, ka dēļ jaunveidojamās iestādes darbībai nepieciešamo telpu pielāgošanas, tehnoloģiskās infrastruktūras nodrošināšanas un nomas izdevumiem kapitālsabiedrībai radīsies zaudējumi. Anotācijā norādīts,  ka tiks slēgts līgums ar Tiesu namu aģentūru par telpu pielāgošanu un tehnoloģiskās infrastruktūras ierīkošanu. Lūdzam anotāciju papildināt ar precīzāku informāciju par norādītajiem papildus izdevumiem, kuru rezultātā kapitālsabiedrībai radīsies zaudējumi.
Piedāvātā redakcija
-
	Dagnija Zepa (VK)

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā ir norādīts uz plānotajiem ieguvumiem no optimizācijas, efektivizācijas un digitalizācijas pasākumiem, piemēram, centralizētas grāmatvedības,  zvērināta revidenta pakalpojumu neesamības, valdes locekļa atlīdzības pāreja un arī pārējo darbinieku atlīdzības pāreja uz valsts pārvaldes atlīdzības sistēmu, tomēr nav iekļauti attiecīgi aprēķini. Ņemot vērā minēto, lūdzam anotācijā iekļaut informāciju (aprēķinu) par to, kāds būs finansiālais ieguvums no pārveides.
Piedāvātā redakcija
-
	Dagnija Zepa (VK)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam papildināt Anotācijas 3.sadaļu ar informāciju par amata vietām, t.sk. ietverot arī amata nosaukumu un potenciālo amatu klasifikāciju un mēnešalgu grupu, kā arī tās apmēru. Vienlaikus lūdzam norādīt kā tiks risināts jautājums par jaunu amata vietu veidošanu valsts pārvaldē. Lūdzam arī norādīt amata vietu plānoto finansēšanas avotu. Vēršam uzmanību, ka nav pieļaujams amata vietu skaitu palielinājums valsts pārvaldē, izņemot ja par to lēmis Ministru kabinets, līdz ar to  nepieciešams papildināt MK protokollēmumu ar atsevišķu punktu par amata vietām. 
Piedāvātā redakcija
-
	Laila Ruškule (VK)

	7.
	Rīkojuma projekts
1. Pamatojoties uz Publiskas personas kapitāla daļu un kapitālsabiedrību pārvaldības likuma 162. panta pirmo un ceturto daļu, uzsākt valsts sabiedrības ar ierobežotu atbildību "Latvijas Vēstnesis" (vienotais reģistrācijas numurs 40003113794) pārveidi par tieslietu ministra pārraudzībā esošu tiešās pārvaldes iestādi ‒ Oficiālais izdevējs "Latvijas Vēstnesis".
	Priekšlikums
Ņemot vērā, ka valsts līdzdalība kapitālsabiedrībā tiks izbeigta, lūdzam papildināt ar atsauci uz Publiskas personas kapitāla daļu un kapitālsabiedrību pārvaldības likuma 9. panta pirmo daļu.
Piedāvātā redakcija
-
	Dagnija Zepa (VK)



